Radiô Arpitania
S Radiô Arpitania isch e Radiostazioon z Prilly i dr Wälschschwiiz.

Das Web-Radio sändet es Programm uf Frankoprovänzaalisch. Syni Sändige chamen über s Internet lose.

Dr Sänder isch anne 2007 z Savoje vo dr Kulturgselschaft Aliance culturèla arpitanna gründet woorde zum dere Minderhäitesprooch wider uufzhälfe. Sid 2012 isch er i dr Schwiiz. Er bringt Bytreeg i de verschidene Mundarte vom Frankoprovänzaalische; die Sprooch häisst nöier au Arpitanisch und d Arpitania isch d Wält oder s Piet vo dere Sprooch. Frankoprovänzaalisch tuet me tradizionell i dr Wälschschwiiz, z Frankrych und im Augschttal rede. D Redakzioon samlet Bytreeg vo Lüüt, wo Patois rede; es sind Lieder, vorgläseni Tegscht, Interviwe, Podcasts und Reportasche.

Öppis änlichs macht s Radio Fribourg im Kanton Fryburg.

Literatur 
 J. Kasstan: New Speakers and Language Revitalisation: Arpitan and Community.In: French Language Policies and the Revitalisation of Regional Languages in the 21st Century.''  Leicester,  Belfast 2018.

Weblink 
 d Websyte vom Radiô Arpitania

Radio (Schwiiz)
Frankoprovänzalisch